Achille Liénart

Achille Liénart (1884–1973) var en fransk katolsk kardinal, og biskop av Lille. Han ble kreert til kardinal i 1930 av pave Pius XI. Han deltok på konklavet 1939 som valgte pave Pius XII, konklavet 1958 som valgte pave Johannes XXIII, og konklavet 1963 som valgte pave Paul VI. Han var en ledende skikkelse blant pådriverne for kirkelige reformer under Annet Vatikankonsil 1962–1965.

Liv og virke
 Bakgrunn 
Achille Liénart kom fra en storborgerlig familie av tekstilhandlere. Han var andremann i en søskenflokk på fire; foreldrene het Achille Philippe Hyacinthe Liénart og Louise Delesalle. Han studerte ved College Saint-Joseph, seninaret til sulphisianerne i Paris, Institut Catholique de Paris, Collège de Sorbonne, og  Det pavelige bibelinstitutt i Roma.

 Prest
Achille Liénart ble presteviet den 29. juni 1907, og underviste så ved presteseminaret i Cambrai til 1910, og så i Lille til 1914. Under første verdenskrig var Liénart feltprest. Så var han sjelesørger i hjembyen Lille fra 1919 til 1928. Som prest gikk han inn for sosiale reformer, fagforeninger og arbeiderprestbevegelsen.Time Magazine. Recent Deaths  26. februar 1973

 Biskop 
Den 6. oktober 1928 ble han utnevnt til biskop av Lille av pave Pius XI. Liénart ble bispeviet den påfølgende 9. desember av biskop Charles-Albert-Joseph Lecomte av Amiens, med biskopene Palmyre Jasoone og Maurice Feltin som medkonsekranter, i Tourcoing.

 Kardinal 
Han ble kreert til kardinalprest for S. Sisto av Pius XI i konsistoriet den 30. juni 1930.  Tilfellet ville at en av de første prester han ordinerte, den 21. september 1929, var en viss Marcel Lefebvre.Ordained priest at Lille, France, by Msgr Achille Liénart, Bishop of Lille, on 21 September 1929 Archbishop Marcel Lefebvre - Useful Information   Society of Saint Pius X, District of Great Britain Liénarts og Lefebvres veier skulle krysses flere ganger i årene som fulgte, ikke minst ved at de begge var med i den sentrale forberedelseskommisjon forut for Annet vatikankonsil. Og det var Liénart som i 1947 skulle bispevie Lefebvre etter at denne var blitt utnevnt til apostolisk vikar av Dakar i Senegal.

Under den tyske okkupasjon støttet Liénart først Philippe Pétain, skjønt han var sterk motstander av det nazisiske Tyskland.Leaders of the Church During the Vichy Regime. Cardinal Achille Lienart    

Liénart ble valgt til president for den franske bispekonferanse i 1948, og innehadde dette verv til 1964. Han ble videre den første territorialprelat av Mission de France den 13. november 1954, et verv han fratrådte i 1964.

Som aktivt deltagende under Annet vatikankonsil (1962–1965) var Liénart en ledende liberal stemme, og satt i presidentskapet for kirkemøtet.

Liénart fratrådte som biskop av Lille den 14. mars 1968, etter førti år.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil, B. (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Jean-Arthur Chollet (1862-1952) *1910
 Biskop Héctor Raphaël Quilliet (1859-1928) *1914
 Biskop Charles-Albert-Joseph Lecomte (1867-1934) *1921
 Kardinal Achille Liénart (1884-1973) *1928www.catholic-hierarchy.org blienart, lest 4. november 2020

 Referanser 

 Litteratur 
 André Chapeau / Fernand Combaluzier: Épiscopologe français des temps modernes, 1592–1973. Paris 1974, S. 391–392
 Jean Vinatier: Le Cardinal Liénart et la Mission de France. Paris 1978

 Eksterne lenker 
 Biografi på The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Linjen Rebiba
Kategori:Deltakere på Andre Vatikankonsil
Kategori:Personer fra Lille